Helme Kutsekeskkool

Helme Kutsekeskkool oli kutsekool Valga maakonnas Helme asulas. Kool tegutses aastatel 1925–1999 endise Helme mõisa hoones.Raudvere, Rein. Helme leinab oma tehnikumi. Maaleht, 7. juuli 2011.Vabariigi Valitsuse määrus "Kutseõppeasutuste ümberkorraldamine". RT I 1999, 25, 368.

Kool avati 1. veebruaril 1925 15 õpilasega Helme mõisa endises härrastemajas ja kandis nime Helme Põllutöökool. Eestvedajaks oli Helme Põllumeeste Selts. 1. aprillil 1927 läks kool põllumajandusministeeriumi ülalpidamisele.Leppik, Peep. Helme kool saab 80-aastaseks. Sakala, 20. jaanuar 2005.

Kooli avamisel oli õppetöö tasuline: õppemaks "korteri ja küttega" oli 1000 Eesti marka aastas.

1945. aastal asutati Helme Mehhaniseerimiskool, kus koolitati autojuhte, masiniste, kombainereid, elektrimontööre ja farmimehaanikuid ning korraldati traktoristide kursusi. Nõukogude ajal kandis kool ka nimesid Põllumajanduse Mehhaniseerimise Kool nr 5 ja Maakutsekool nr 30. 

Kool on kandnud ka nime Helme põllumajanduskool.

1973. aastal hakkas Helme kutsekool esimese kutsekoolina andma kutsehariduse kõrval ka keskharidust ja kool nimetati ümber Helme Kutsekeskkooliks. 1976. aastal lõpetas esimene lend keskharidusega laia profiiliga traktoriste. Rahva seas on kooli kutsutud ka traktoristide kooliks.

1990. aastal algas talupidajate ettevalmistus.

1999. aastal liideti Helme Kutsekeskkool ja Valga Kutsekool ning 1. septembril 1999 moodustati nende asutuste baasil Valgamaa Kutseõppekeskus.https://web.archive.org/web/20181025064842/https://www.vkok.ee/kooli-ajalugu/ (vaadatud 24.10.2018) 2011. aastal lõpetati Valgamaa Kutseõppekeskuse Helme osakonnas õppetöö.

Viited

Välislingid
 Foto: Helme põllutöökool vanas mõisahoones
Kategooria:Eesti endised koolid
Kategooria:Valga maakonna ajalugu
Kategooria:Eesti endised kutsekoolid